cyanic-selkie/wikianc huggingface dataset:
Μερολίθι Μεσσηνίας
Ιστορία
Στην ευρύτερη περιοχή του Μερολιθίου, έχουν ανακαλυφθεί τάφοι της ρωμαϊκής εποχής και διάφορα άλλα ευρήματα της βυζαντινής εποχής, τα οποία φανερώνουν την ύπαρξη ανθρώπινων δραστηριοτήτων στην περιοχή αυτή. Ο οικισμός, όμως, είναι σχετικά σύγχρονος, καθώς το Μερολίθι αναγνωρίστηκε μόλις το 1981 και προσαρτήθηκε στον τότε Δήμο Φιλιατρών, ενώ από το 1997, στα πλαίσια των αλλαγών που επήλθαν στη τοπική αυτοδιοίκηση, μέσω του σχεδίου «Καποδίστριας», μέχρι και το 2010 παρέμεινε διοικητικά στον κατηργημένο Δήμο Φιλιατρών. Από το 2011, μετά τις νέες αλλαγές του σχεδίου «Καλλικράτης» ανήκει πλέον στον νέο Δήμο Τριφυλίας. Ο δήμος αυτός, συστάθηκε με το Πρόγραμμα Καλλικράτης με την συνένωση των προϋπαρχόντων δήμων Αετού, Αυλώνος, Γαργαλιάνων, Κυπαρισσίας, Φιλιατρών και την κοινότητα Τριπύλας.
Κάτοικοι
Ο οικισμός, με βάση την απογραφή του 2011, έχει 81 μόνιμους κατοίκους, οι οποίοι απασχολούνται σε διάφορες αγροτικές εργασίες, καθώς στην περιοχή του οικισμού, εκτός από ελαιώνες, υπάρχουν και θερμοκήπια.
Κτίρια
Ο οικισμός αποτελείται κυρίως από αγροικίες και δεν διαθέτει κτίρια διαφόρων κοινωνικών δραστηριοτήτων, καθώς οι καθημερινές ανάγκες των κατοίκων εξυπηρετούνται συνήθως στα Φιλιατρά.
Εξωτερικοί σύνδεσμοι
Κατηγορία:Χωριά του νομού Μεσσηνίας Κατηγορία:Δήμος Τριφυλίας
Λεϊλί και Μετζνούν
Η Λεϊλί και Μετζνούν (Leyli və Məcnun) είναι όπερα σε τέσσερις πράξεις του Ουζεγίρ Χατζιμπέγιοφ, σε ένα αζέρικο λιμπρέτο γραμμένο από τον συνθέτη και τον αδερφό του Τζεϊχούν Χατζιμπέγιοφ. Η όπερα πρωτοπαρουσιάστηκε στο Μπακού το 1908.
Ιστορικό παραστάσεων
Η όπερα γράφτηκε το 1907 και ανέβηκε για πρώτη φορά στις 25 Ιανουαρίου 1908 στο θέατρο Taghiyev του Μπακού, το οποίο τότε ανήκε στη Ρωσική Αυτοκρατορία. Θεωρείται η πρώτη όπερα της μουσουλμανικής Ανατολής.
Στην πρώτη παράσταση της όπερας πρωτγωνιστούσε ο Χιούσεν Αραβμπλίνσκι, ενώ ο ίδιος ο Χατζιμπέγιοφ έπαιζε βιολί.
Ο Ουζεγίρ Χατζιμπέγιοφ και ο αδελφός του Jeyhun Hajibeyov έγραψαν το λιμπρέτο για την όπερα με βάση το αζέρικο ποίημα ποιητή Φουζουλί Λεϊλά και Μετζνούν. τα περισσότερα μέρη του ποιήματος παρέμειναν αμετάβλητα.
Έτσι, η όπερα Λεϊλί και Μετζνούν εγκαινίασε το νέο αυτό είδος στη μουσική κουλτούρα του κόσμου, το οποίο συνδυάζει ανατολίτικες και ευρωπαϊκές μουσικές φόρμες, σε έναν διάλογο των δύο μουσικών πολιτισμών της Ανατολής και της Δύσης.
Ρόλοι
μικρογραφία|306x306εσ| Ο Huseyngulu Sarabski ως ο πρώτος Μετζνούν
Πράξη 1
Σκηνή 1
Μαθητές και μαθήτριες βγαίνουν έξω από το σχολείο. Η όμορφη Λεϊλί και ο Κουάις αγαπιούνται. Κουβεντιάζουν τρυφερά, αγνοώντας τους άλλους. Οι φίλοι όμως θεωρούν τη συμπεριφορά της Λεϊλί πολύ ανήθικη και την απομακρύνουν. Ο Κουάις ικετεύει τον πατέρα του να τον αφήσει να παντρευτεί τη Λεϊλί.
Σκηνή 2
Οι γονείς της Λεϊλί έχουν ακούσει για την αγάπη του Κουάις για τη Λεϊλί και για την αγάπη του Λεϊλί για αυτόν. Η μητέρα του κοριτσιού την κατηγορεί και η Λεϊλί την ακούει λυπημένη. Δεν αρνείται ότι αγαπά τους Κουάις περισσότερο από καθετί στον κόσμο.
Ο πατέρας του Κουάις φτάνει για να ζητήσει τη Λεϊλί εκ μέρους του Κουάις. Ο πατέρας της Λεϊλί αρνείται κατηγορηματικά: ποτέ δεν θα αφήσει την κόρη του να παντρευτεί με τον Μετζνούν (τρελός), όπως όλοι αποκαλούν τον Κουάις, ο οποίος τρελαίνεται από έρωτα.
Μετά την άρνηση, ο Κουάις καταριέται τους ανθρώπους και το πικρό του πεπρωμένο. Αποζητά τη μοναξιά και αποτραβιέται στην έρημο.
Πράξη 2
Η θλίψη κάνει τον Κουάις να αλλάξει γνώμη. Περπατά στα βουνά και την άμμο της ερήμου και σκέφτεται τη Λεϊλί. Ο πατέρας και ο φίλος του Μετζνούν - ο Ζεΐντ - τον βρίσκουν, αλλά ο νεαρός δεν έχει αποφασίσει τι θα κάνει. Η θλίψη του πατέρα του προκαλεί συμπάθεια στους Άραβες που διασχίζουν την έρημο. Ένας στρατιωτικός, ο Νοφέλ, δείχνει ενδιαφέρον για αυτούς. Θα ήθελε να βοηθήσει τον άτυχο Μετζνούν και στέλνει ένα μήνυμα στον πατέρα της Λεϊλί.
Αλλά ούτε η παρέμβαση του Νοφέλ δεν κάνει τον πατέρα της Λεϊλί να αλλάξει γνώμη. Τότε, ο Νοφέλ αποφασίζει να τον αναγκάσει με τη βία και τον προκαλεί σε αγώνα. Ο πατέρας της Λεϊλί εξηγεί τον λόγο της άρνησής του: η κόρη του Λεϊλί είναι αρραβωνιασμένη με άλλον.
Πράξη 3
Έρχεται η ημέρα του γάμου του Ιμπν Σαλάμ και της Λεϊλί. Οι καλεσμένοι διασκεδάζουν και εύχονται ευτυχία στους νεόνυμφους. Στο τέλος, οι νεόνυμφοι μένουν μόνοι τους. Η Λεϊλί είναι μπερδεμένη. Εκείνη τη στιγμή, ακούγεται η αδύναμη φωνή του Μετζνούν, που εμφανίζεται κοντά τους ως σκιά. Ο Ιμπν Σαλάμ μένει ακίνητος, ενώ η Λεϊλί λιποθυμά. Οι υπηρέτες απομακρύνουν προσεκτικά τον τρελό.
Πράξη 4
Σκηνή 1
Δεν υπάρχει ευτυχία στο σπίτι του Ιμπν Σαλάμ. Η Λεϊλί αρρωσταίνει με κατάθλιψη. Ομολογεί στον σύζυγό της ότι αγαπά τον Κουάις και δεν μπορεί να αγαπήσει κανέναν άλλο. Λέει στον Ιμπν Σαλάμ να περιμένει μήπως εξασθενίσουν τα συναισθήματά της για τον Μετζνούν. Ο πικραμένος Ιμπν Σαλαμ φεύγει. Και ξαφνικά ο Μετζνούν εμφανίζεται πάλι μπροστά στη Λεϊλί ως άυλη σκιά. Κατηγορεί τη Λεϊλί, ότι τον πρόδωσε, ότι του κατέστρεψε τη ζωή, ότι του προκάλεσε θλίψη και πόνο. Ξεχνώντας την ασθένειά της, η Λεϊλί ρίχνεται στην αγκαλιά του αγαπημένου της, αλλά εκείνος δεν την αναγνωρίζει, ψάχνει και καλεί την παλιά του, αγνή αγαπημένη.
Η καρδιά της Λεϊλί δεν αντέχει. Πεθαίνει στην αγκαλιά του Ιμπν Σαλάμ.
Σκηνή 2
Ο Μετζνούν επισκέπτεται τον τάφο της Λεϊλί. Τώρα, η Λεϊλί αποφάσισε να του ανήκει, τώρα θα είναι μαζί για πάντα. Απελπισμένος, ο Λεϊλί πέφτει στον τάφο της αγαπημένης του και πεθαίνει.
Παραπομπές
Κατηγορία:Όπερες Κατηγορία:Λήμματα που περιέχουν κείμενο στα αζέρικα
Αδελαΐδα Αβαγιάν
Η Αδελαΐδα Αβαγιάν (Adelaida Avagyan) (Avakian) ( Ադելաիդա Հովսեփի Ավագյան, 6 Απριλίου 1924 – 12 Μαΐου 2000) ήταν Αρμένια γιατρός, ερευνήτρια και ηγέτης στην υγειονομική περίθαλψη. Ήταν επικεφαλής του εργαστηρίου Nutrition Hygiene (Nutritiology) από το 1969–94 στο Αρμενικό Ινστιτούτο Γενικής Υγιεινής και Επαγγελματικών Ασθενειών στο Ερεβάν της Αρμενίας. Είναι συγγραφέας περισσότερων από 50 ερευνητικών άρθρων σε περιοδικά της ΕΣΣΔ.
Νεανικά χρόνια και εκπαίδευση
Η Αδελαΐδα Αβαγιάν γεννήθηκε στο Ερεβάν της Αρμενίας από τον Χόβσεπ Αβαγιάν, έναν ειδικό στη γεωργία και τη σύζυγό του Μαριανούς Βασιλιάν, καθηγήτρια ξένων γλωσσών. Η Αδελαΐδα ήταν η μεγαλύτερη από τα τέσσερα αδέρφια, τη Δεσδαιμόνα, τον Ρόμπερτ και την Εσφήρα. Κατά τη διάρκεια της παιδικής της ηλικίας στην οδό Τσαϊκόφσκι στο Ερεβάν της Αρμενίας, η Αδελαΐδα συχνά ασχολούνταν πολύ με την καθημερινή φροντίδα και λειτουργούσε ως πρότυπο για τα μικρότερα αδέρφια της. Η μητέρα της, μια καθηγήτρια ξένων γλωσσών με υψηλή μόρφωση, έδωσε μεγάλη προσοχή στην καλή εκπαίδευση και ενθάρρυνε την εκμάθηση πολλών γλωσσών και επιστημών. Ο πατέρας της πίστευε ότι σε κάθε παιδί έπρεπε να δοθεί η ευκαιρία για απεριόριστη ανάπτυξη των ταλέντων και των χαρισμάτων του. Ιδιαίτερα, η οικογένεια Αβαγιάν πίστευε στην παροχή της καλύτερης εκπαίδευσης στα παιδιά της. Καθ' όλη τη διάρκεια της παιδικής τους ηλικίας και τα τέσσερα παιδιά είχαν ασχοληθεί με μουσικά όργανα και λογοτεχνία. Η Αδελαΐδα, για παράδειγμα, έπαιζε πιάνο από την ηλικία των 6 ετών για 7 χρόνια και έδειξε γρήγορη πρόοδο στην απόδοση.
Η Αβαγιάν αποφοίτησε από το λύκειο Khachatur Abovian το 1941 έχοντας τη μεγαλύτερη βαθμολογία. Στη συνέχεια μπήκε στο Κρατικό Ιατρικό Ινστιτούτο του Ερεβάν. Το 1946 αποφοίτησε με έπαινο και έλαβε τον επαγγελματικό τίτλο του διδάκτορα της ιατρικής πράξης.
Καριέρα και έρευνα
Ενώ η Αβαγιάν ενδιαφερόταν πολύ να ασκεί την ιατρική στην πράξη, αποφάσισε να συνεχίσει την ιατρική έρευνα. Συγκεκριμένα, επιθυμούσε πολύ να αυξήσει τα επίπεδα φροντίδας υγιεινής και την πρακτική υγιεινή στην Αρμενία κατά τη δεκαετία του 1940 και να βοηθήσει στη βελτίωση της δημόσιας υγείας και της συνολικής ευεξίας. Εισήλθε στο Ινστιτούτο Διατροφικής Υγιεινής στη Μόσχα της ΕΣΣΔ. Αφού έγινε δεκτή, μετακόμισε στη Μόσχα. Το 1956, υπέβαλε την πρώτη της διατριβή (kandidatsakaia disertatcia) και έγινε μεταξύ των πρώτων γιατρών από την Αρμενία, που έκαναν μεταδιδακτορική εκπαίδευση στη Μόσχα. Η Αβαγιάν επιλέχθηκε να ταξιδέψει στην Ινδονησία ως πρεσβευτής, με γνώμονα το καθήκον της αναδιοργάνωσης του συστήματος υγειονομικής περίθαλψης. Η Αβαγιάν αρνήθηκε αυτή την προσφορά, για να προσφέρει τις υπηρεσίες της στην Αρμενία. Έγινε διευθύντρια του εργαστηρίου υγιεινής διατροφής στο Ερεβάν. Καθώς ήταν επικεφαλής του τμήματος, η Αβαγιάν υπέβαλε επίσης τη διδακτορική της διατριβή το 1976, η οποία ήταν αποτέλεσμα 20ετούς έρευνας στον βιοϊατρικό τομέα. Κατά τη διάρκεια της σταδιοδρομίας της στην ιατρική έρευνα, ενήργησε ως σύμβουλος νέων επιστημόνων και των ερευνητικών τους προγραμμάτων ενώ ετοίμασε και δημοσίευσε πάνω από 100 δικά της ερευνητικά άρθρα σε πολλά διαφορετικά διεθνή περιοδικά. Η Αβαγιάν έδωσε επίσης πολλές συνεντεύξεις σε δημόσια ραδιοφωνικά και τηλεοπτικά προγράμματα εκπαιδεύοντας το ευρύ κοινό σχετικά με τους κινδύνους του υποσιτισμού και την πρόληψη της αλλαντίασης στην οικιακή κονσερβοποίηση.
Προσωπική ζωή
Η Αβαγιάν παντρεύτηκε τον Αρταβάζντ Ντζβακεριάν, πολιτικό μηχανικό το 1962. Απέκτησαν μια κόρη, την Άννα το 1963. Έγινε γιαγιά τριών παιδιών, της Ασιά, του Χαρούτ και της Αδελαΐδα (που πήρε το όνομά της). Το 1998, η Αβαγιάν ενώθηκε με την κόρη της και την οικογένειά της στις Ηνωμένες Πολιτείες. Το 2000, η Αβαγιάν διαγνώστηκε με καρκίνο και μετά από τρεις μήνες, έφυγε με την κόρη της και την οικογένειά της στο πλευρό της. Η Αβαγιάν κηδεύτηκε στο Williamsburg Memorial Park στο Γουίλιαμσμπουργκ στη Βιρτζίνια των ΗΠΑ.
Παραπομπές
Κατηγορία:Αρμένιοι ιατροί
Άνω Σκοτούσσα Λάρισας
Η Άνω Σκοτούσσα είναι οικισμός της Περιφερειακής Ενότητας Λάρισας, στην Περιφέρεια Θεσσαλίας. Διοικητικά ανήκει στην Κοινότητα Σκοτούσσης, της Δημοτικής Ενότητας Πολυδάμαντα και υπάγεται στον Δήμο Φαρσάλων.
Γεωγραφικές πληροφορίες
Η Άνω Σκοτούσσα Λάρισας βρίσκεται σε υψόμετρο 322 μέτρων και έχει πληθυσμό 0 κατοίκων, σύμφωνα με την Απογραφή του 2011. Μέχρι το 1927, ονομαζόταν Αρναουτλί.
Αναπνευστική μεμβράνη
Αναπνευστική μεμβράνη καλείται η μεμβράνη που διαχωρίζει τον αέρα μέσα στις κυψελίδες του πνεύμονα από το αίμα μέσα στα πνευμονικά τριχοειδή αγγεία. Τα τοιχώματα των κυψελίδων είναι εξαιρετικά λεπτά και περιέχουν ένα δίκτυο τριχοειδών. Η ανταλλαγή αερίων μεταξύ κυψελιδικού αέρα και αίματος της πνευμονικής κυκλοφορίας γίνεται διαμέσου των μεμβρανών όλων των τελικών τμημάτων του πνεύμονα (αναπνευστική μεμβράνη).
Μέρη και περιγραφή
Στην αναπνευστική μεμβράνη παρατηρούμε:
Το πάχος της αναπνευστικής μεμβράνης είναι περίπου 0,5 μm και η συνολική επιφάνεια σε έναν υγιή ενήλικο είναι περίπου 70 m².
Η διάχυση των αερίων διαμέσου της μεμβράνης εξαρτάται από:
Κυβερνήτης του Μέριλαντ
Ο Κυβερνήτης της πολιτείας του Μέριλαντ (αγγλικά: Governor of the State of Maryland), είναι ο αρχηγός της πολιτείας, ο επικεφαλής της πολιτειακής κυβέρνησης, και ο ανώτατος εκτελεστικός αξιωματούχος στην Αμερικανική πολιτεία του Μέριλαντ. Επιπλέον, ο Κυβερνήτης, είναι ταυτόχρονα και ο ανώτατος διοικητής των ενόπλων (της Εθνοφρουράς) και αστυνομικών δυνάμεων της πολιτείας.
Αναπνευστική μεμβράνη
Παραπομπές
Κατηγορία:Αναπνευστικό σύστημα
Κυβερνήτης του Μέριλαντ
Ο Κυβερνήτης, είναι ο υψηλότερος αξιωματούχος στην πολιτεία, και λόγω των εκτεταμένων εξουσιών και αρμοδιοτήτων που του παρέχονται από το πολιτειακό Σύνταγμα του Μέριλαντ, κατάτασσεται ως ένας από τους πιο ισχυρούς Κυβερνήτες στις Ηνωμένες Πολιτείες.
Σημερινός και 62ος Κυβερνήτης του Μέριλαντ, είναι ο Ρεπουμπλικανός Λάρι Χόγκαν, από τις 21 Ιανουαρίου του 2015.
Προϋποθέσεις
Κάθε άτομο που επιθυμεί να θέσει υποψηφιότητα για το αξίωμα του Κυβερνήτη του Μέριλαντ, πρέπει να πληροί τις εξής προϋποθέσεις:
Εξωτερικοί σύνδεσμοι
Μεριλαντ  Κατηγορία:Μέριλαντ __ΕΥΡΕΤΗΡΙΟ__
Ιουλία Μαίσα
Η Ιουλία Μαίσα (Iulia Maesa, 7 Μαΐου 165 - 3 Αυγούστου 224) ήταν Ρωμαία ευγενής, κόρη του Γάιου Ιούλιου Βασσιανού, ιερέα της ηλιακής θεότητας Ηλιογάβαλου, προστάτη θεού της Έμεσας (σημερινής Χομς) στη ρωμαϊκή επαρχία της Συρίας.
Βιογραφία
Ήταν αδελφή της Ιουλίας Δόμνας, συζύγου του Αυτοκράτορα Σεπτίμιου Σεβήρου, και γιαγιά -από την πλευρά της μητέρας τους- των Αυτοκρατόρων Ηλιογάβαλου και Αλέξανδρου Σεβήρου.
Όταν ο Μακρίνος έγινε Αυτοκράτορας, η Ιουλία Μαέίσα κατάφερε να τον εκθρονίσει, για να γίνει Αυτοκράτορας ο εγγονός της Ηλιογάβαλος· η ίδια ανακηρύχθηκε Αυγούστα. Μετά τη δολοφονία του Ηλιογάβαλου, ο δεκατετράχρονος εγγονός της Αλέξανδρος έγινε Αυτοκράτορας. Η Ιουλία παρέμεινε στην εξουσία μέχρι το τέλος της το 224.
Οικογένεια
Η Ιουλία παντρεύτηκε έναν ύπατο, τον Γάιο Ιούλιο Άβιτο Αλεξιανό, με τον οποίο είχε δύο κόρες:
Παραπομπές
Κατηγορία:Ρωμαίες Αυτοκράτειρες Κατηγορία:Δυναστεία της Έμεσας
Άγιος Αθανάσιος Αττικής
Ο Άγιος Αθανάσιος είναι οικισμός της δημοτικής κοινότητας Νέων Παλατίων, της δημοτικής ενότητας (τέως δήμου) Ωρωπίων, του δήμου Ωρωπού, της περιφερειακής ενότητας Ανατολικής Αττικής, στην περιφέρεια Αττικής, σύμφωνα με το πρόγραμμα Καλλικράτης.
Γεωγραφία
Ο Άγιος Αθανάσιος είναι πεδινός οικισμός στη ΒΑ. Αττική. Βρίσκεται βόρεια από το Συκάμινο και αποτελεί οικιστική συνέχεια της Αγίας Αικατερίνης, σε μέσο σταθμικό υψόμετρο 40. Απέχει 54 χλμ. περίπου ΒΑ. της Αθήνας.
Διοικητικές μεταβολές μέχρι τον «Καλλικράτη»
Ο Άγιος Αθανάσιος αναγνωρίστηκε το 1991 και προσαρτήθηκε στην κοινότητα Νέων Παλατίων
(Πηγή: https://www.eetaa.gr/metaboles/oikmet_details.php?id=27486)
Πηγές
Κατηγορία:Οικισμοί του νομού Αττικής
Κάτω Πύργος
Ο Κάτω Πύργος είναι κοινότητα της επαρχίας Λευκωσίας στην Κύπρο. Βρίσκεται στον Κόλπο της Μόρφου, στη χερσόνησο της Τηλλυρίας, και περιβάλλεται από το ορεινό σύμπλεγμα του Τροόδους. Η Κοινότητα έχει περίπου 1500 κατοίκους ενώ κατά τους καλοκαιρινούς μήνες στο χωριό διαμένουν και αρκετοί παραθεριστές. Απέχει γύρω στα 70 χιλιόμετρα από τη Λευκωσία
Γεωργία
Στο χωριό ευδοκιμούν πολλά φρουτόδεντρα. Φημίζεται κατά κύριο λόγο για την παραγωγή ροδάκινων, λεμονιών, πορτοκαλιών, μανταρινιών,σύκων, μάνγκο και αβοκάντο.
Εκκλησίες
Στο χωριό υπάρχουν δύο ιεροί ναοί. Ο παλαιός ναός αφιερωμένος στην Αγία Ειρήνη και ο νέος ναός προς τιμήν του Αγίου Κωνσταντίνου και της Αγίας Ελένης. Παρεκκλήσια της περιοχής περιλαμβάνουν τον Άγιο Στυλιανό, την Παναγία την Γαλόκτιστη και τον Προφήτη Ηλία, κτισμένα σε φυσικό περιβάλλον.
Παραπομπές
Κατηγορία:Κοινότητες της Επαρχίας Λευκωσίας
Λαγκά Ρεθύμνης
Η Λαγκά είναι οικισμός της Κοινότητας Μαργαριτών του Δήμου Μυλοποτάμου στην Περιφερειακή Ενότητα Ρεθύμνης της Κρήτης. Σύμφωνα με την απογραφή του 2011 έχει 40 κατοίκους. Βρίσκεται 27 χλμ. ανατολικά από το Ρέθυμνο, σε υψόμετρο 280 μ. Το όνομα προέρχεται από τη λέξη λαγκάδι και ο Στέργιος Σπανάκης αναφέρει ότι γι' αυτό το λόγο το τοπωνύμιο είναι ουδέτερου γένους, τα λαγκά. Το χωριό έχει ανακηρυχθεί παραδοσιακός οικισμός.
Ιστορικά στοιχεία
Το χωριό αναφέρεται από τον Φραντσέσκο Μπαρότσι το 1577 ως Langa, στην επαρχία Μυλοποτάμου. Στην ενετική απογραφή του 1583 από Καστροφύλακα αναφέρεται ως Langha με 178 κατοίκους και 958 οφειλόμενες αγγαρείες και ο Φραντσέσκο Μπαζιλικάτα το 1630 ως Langa. Στην οθωμανική απογραφή του 1671 αναφέρεται ως Lanka με 91 χαράτσια. Το χωριό αναφέρεται στο έργο Κρητικά του Μιχαήλ Χουρμούζη, το 1842. Το 1881 ανήκε στον δήμο Μαργαριτών και σύμφωνα με την απογραφή είχε 98 χριστιανούς κατοίκους και 15 Τούρκους. Στην απογραφή του 1900 είχε 116 κατοίκους και υπαγόταν στον δήμο Ελευθερναίων. Το 1920 υπαγόταν στον αγροτικό δήμο Πλευριανών. Το 1925 η Λαγκά προσαρτήθηκε στην κοινότητα Πρινέ μέχρι το 1934, οπότε και προσαρτήθηκε στην κοινότητα Μαργαριτών. Με την Καποδιστριακή διοικητική διαίρεση το 1997, όταν εντάχθηκε στον δήμο Γεροποτάμου.
Αναλυτικά η δημογραφική πορεία του χωριού σύμφωνα με τις απογραφές:
Αξιοθέατα
Ο κεντρικός ναός της ενορίας Λαγκάς είναι αφιερωμένος στην Yπαπαντή του Xριστού. Είναι μονόκλιτος ναός ο οποίος κτίστηκε το 1858 και στο τέμπλο του φέρει εικόνες του 19ου αιώνα. Άλλοι ναοί στο χωριό περιλαμβάνουν το Γενέσιο του Προδρόμου και το εξωκκλήσι της Αγίας Παρασκευής.
Παραπομπές
Λαγκα Κατηγορία:Δήμος Μυλοπόταμου
Εμαυτίων ο Αρκάς
Ο Εμαυτίων ο Αρκάς ή και Ενατίων (3ος αιώνας π.Χ.) ήταν αρχαίος Έλληνας αθλητής με καταγωγή από την Θέλπουσα στην Αρκαδία, ο οποίος στέφθηκε ολυμπιονίκης στο αγώνισμα δρόμου του σταδίου παίδων κατά τους 138ους (228 π.Χ.) ολυμπιακούς αγώνες της αρχαιότητας. Βάσει της επιγραφής του ανδριάντα του στην Ολυμπία προσδιοριζόταν ως Αρκάς βάσει της ευρύτερης περιοχής αντί ως Θελπούσιος βάσει της πόλης καταγωγής του, η πόλη καταγωγής του ωστόσο επιβεβαιώνεται από άλλη επιγραφή στην οποία αναφέρεται πως υπήρξε ολυμπιονίκης.
Παραπομπές
Κατηγορία:Αρχαίοι Έλληνες Ολυμπιονίκες Κατηγορία:Αρχαίοι Αρκάδες ολυμπιονίκες Κατηγορία:Αρχαίοι ολυμπιονίκες του σταδίου παίδων Κατηγορία:Αρχαίοι ολυμπιονίκες (3ος αιώνας π.Χ.)
Θεραπεία αλλαγής σεξουαλικού προσανατολισμού
Η θεραπεία αλλαγής σεξουαλικού προσαντατολισμού θεωρείται πως είναι ψευδοεπιστημονική πρακτική, που προσπαθεί να αλλάξει τον σεξουαλικό προσανατολισμό ενός ατόμου από ομοφυλόφιλο ή αμφιφυλόφιλο σε ετεροφυλόφιλο χρησιμοποιώντας ψυχολογικές ή πνευματικές παρεμβάσεις.
Οι τεχνικές που έχουν χρησιμοποιηθεί στη θεραπεία αλλαγής σεξουαλικού προσανατολισμού στις Ηνωμένες Πολιτείες και στη Δυτική Ευρώπη έχουν συμπεριλάβει λοβοτομές με πάγο  , χημικό ευνουχισμό με ορμονική θεραπεία , ηλεκτροπληξία στα χέρια ή τα γεννητικά όργανα, φάρμακα και αυνανιστική επιδιόρθωση. Πιο πρόσφατες κλινικές τεχνικές που χρησιμοποιούνται στις Ηνωμένες Πολιτείες περιορίζονται στην συμβουλευτική, την οπτικοποίηση, την εξάσκηση των κοινωνικών δεξιοτήτων, την ψυχανάλυση και πνευματικές παρεμβάσεις όπως είναι η προσευχή και η κοινωνική υποστήριξη αν και υπάρχουν μερικές αναφορές σε παράνομες "θεραπείες αποστροφής" από τη δεκαετία του 1990. Ο όρος επανορθωτική θεραπεία έχει χρησιμοποιηθεί ως συνώνυμο για την θεραπεία αλλαγής σεξουαλικού προσανατολισμού σε γενικές γραμμές, αλλά έχει υποστηριχθεί ότι αναφέρεται σε ένα συγκεκριμένο είδος θεραπείας σχετικό με τους ψυχολόγους Elizabeth Moberly και Joseph Nicolosi.
Μερικοί ιατρικοί οργανισμοί προειδοποιούν ότι οι πρακτικές αυτές είναι αναποτελεσματικές και δυνητικά επιβλαβείς. Ιατρικές, επιστημονικές και κυβερνητικές οργανώσεις στις Ηνωμένες Πολιτείες και το Ηνωμένο Βασίλειο εξέφρασαν ανησυχία για την εγκυρότητα, την αποτελεσματικότητα και την ηθική της θεραπείας μετατροπής. Αρμοδιότητες διάφορων χωρών στην Ασία, την Ευρώπη, την Ωκεανία και την Αμερική έχουν εγκρίνει νόμους κατά της θεραπείας αλλαγής σεξουαλικού προσανατολισμού. Η Αμερικανική Ψυχιατρική Εταιρεία (APA) αντιτίθεται στην ψυχιατρική θεραπεία που έχει ως βάση την υπόθεση ότι η ομοφυλοφιλία είναι ψυχική διαταραχή ή βασίζεται στην a priori υπόθεση ότι ο ασθενής θα πρέπει να αλλάξει τον σεξουαλικό ομοφυλοφιλικό προσανατολισμό του και περιγράφει τις προσπάθειες αλλαγής σεξουαλικού προσανατολισμού από τους επαγγελματίες ως ανήθικες. Αναφέρει επίσης ότι οι συζητήσεις σχετικά με την κοινωνική ένταξη των ομοφυλόφιλων και των λεσβιών έχουν θολώσει την επιστήμη «αμφισβητώντας τα κίνητρα και ακόμη και τον χαρακτήρα υποστηρικτών και των δύο πλευρών του θέματος» και ότι η υποστήριξη της θεραπείας αλλαγής σεξουλαικού προσανατολισμού μπορεί να βλάψει το κοινωνικό σύνολο μέσω της διάδοσης ανεύθυνων απόψεων σχετικά με τον σεξουαλικό προσανατολισμό. Το 2001, ο Γενικός Χειρουργός των Ηνωμένων Πολιτειών, David Satcher, εξέδωσε μια έκθεση που δηλώνει ότι «δεν υπάρχουν έγκυρα επιστημονικά στοιχεία ότι ο σεξουαλικός προσανατολισμός μπορεί να αλλάξει».
Ο κύριος οργανισμός που υποστηρίζει τη θεραπεία αλλαγής σεξουαλικού προσανατολισμού είναι η Εθνική Ένωση Έρευνας και Θεραπείας της Ομοφυλοφιλίας (NARTH).
Παραπομπές
Κατηγορία:Ιατρικές διαμάχες Κατηγορία:Ψευδοεπιστήμες Κατηγορία:Ομοφυλοφιλία Κατηγορία:Ομοφοβία Κατηγορία:Σεξουαλικός προσανατολισμός Κατηγορία:Σελίδες με μη επιθεωρημένες μεταφράσεις
Fire of Unknown Origin
Fire of Unknown Origin είναι ο τίτλος του όγδοου στούντιο άλμπουμ του αμερικάνικου χαρντ ροκ συγκροτήματος Blue Öyster Cult, το οποίο κυκλοφόρησε σε μορφή δίσκου βινυλίου τον Ιούλιο του 1981 μέσω της δισκογραφικής εταιρείας "Columbia".
Αυτός ήταν ο τελευταίος δίσκος με την αρχική σύνθεση του συγκροτήματος, αφού μετά την περιοδεία για την προώθηση του, αποχώρησε ο Άλμπερτ Μπουσάρντ, δίνοντας την θέση του στον Ρικ Ντάουνι.
Σύνθεση
Στην σύνθεση του ομώνυμου κομματιού συμμετείχε η Πάτι Σμιθ, ενώ στο "Veteran of the Psychic Wars" συνεργάστηκαν για άλλη μια φορά με τον Μάικλ Μούρκοκ, με τους στίχους του να μιλούν για την ενσάρκωση του Αιώνιου Προμάχου, που εμφανίζεται συχνά στα βιβλία του Μούρκοκ. Το τραγούδι έκανε την εμφάνιση του και στο σάουντρακ της ταινίας "Heavy Metal".
Στην δημιουργία του "Joan Crawford" συνεισέφεραν οι Τζακ Ριγκ και Ντέιβιντ Ρότερ και αναφέρεται στην ηθοποιό της δεκαετίας του '20 και του '30, αλλά και την κόρη της, Κριστίνα.
Στο "Burnin' for You" συνεργάστηκαν και πάλι με τον Ρίτσαρντ Μέλτζερ και αρχικός τίτλος του κομματιού ήταν "Burn Out The Night". Στους πρώτους οκτώ στίχους του κομματιού αναφέρεται η λέξη "Home" και στους οκτώ επόμενους η λέξη "Time".
Εμπορική επιτυχία
Το "Fire of Unknown Origin" σκαρφάλωσε στο Top-30 στην Μεγάλη Βρετανία, τις Ηνωμένες Πολιτείες και τον Καναδά, βοηθούμενο από την επιτυχία του σινγκλ "Burnin' for You", το οποίο αποτέλεσε το δεύτερο και τελευταίο Top-40 σινγκλ τους. Το άλμπουμ βραβεύθηκε ως χρυσός δίσκος, ενώ το σινγκλ ανέβηκε στην κορυφή των Hot Mainstream Rock Tracks του Billboard.
Βραβεία
Fire of Unknown Origin (άλμπουμ)
Τα μέλη των Blue Öyster Cult
Οι μουσικοί οι οποίοι ηχογράφησαν το "Fire of Unknown Origin" είναι οι εξής:
Πηγές
Κατηγορία:Δισκογραφία των Blue Öyster Cult Κατηγορία:Άλμπουμ του 1981
Ευδοκία Ιγγερίνα
Η Ευδοκία Ιγγερίνα (840 – 882) ήταν σύζυγος του Αυτοκράτορα των Ρωμαίων Βασιλείου Α΄, ερωμένη του προκατόχου του Μιχαήλ Γ΄ και μητέρα των αυτοκρατόρων Λέοντα ΣΤ΄ και Αλέξανδρου και του Στέφανου Α΄ Πατριάρχη της Κωνσταντινούπολης.
Οικογένεια
Η Ευδοκία ήταν κόρη του Ιγγερινού, που ήταν στη φρουρά των Βαράγγων στην υπηρεσία του αυτοκράτορα. Η μητέρα της ήταν κόρη του Μαρτινάκιου, 5ου απογόνου τού Ανδρέα μικρανιψιού του Ηρακλείου και είχε μακρινή σχέση με την αυτοκρατορική οικογένεια.
Ζωή
Επειδή η οικογένειά της ήταν εικονομαχική, η αυτοκράτειρα Θεοδώρα την αποδοκίμαζε σθεναρά. Περίπου το 855 η Ευδοκία έγινε η ερωμένη του γιου της Θεοδώρας, Μιχαήλ Γ΄, ο οποίος έτσι επιβαρύνθηκε με την οργή της μητέρας του και του ισχυρού υπουργού Θεόκτιστου. Ανίκανος να διακινδυνεύσει ένα μεγάλο σκάνδαλο, ο Μιχαήλ άφησε τον Ευδοκία και την πάντρεψε με τον φίλο του Βασίλειο, αλλά συνέχισε τη σχέση του μαζί της. Ο Βασίλειος αντισταθμίστηκε με την αδελφή του αυτοκράτορα Θέκλα ως δικιά του ερωμένη.
Η Ευδοκία γέννησε ένα γιο, τον Λέοντα, τον Σεπτέμβριο του 866 και έναν άλλον, τον Στέφανο, τον Νοέμβριο του 867. Ήταν επίσημα παιδιά του Βασιλείου, αλλά αμφισβητήθηκε η πατρότητά τους, προφανώς, ακόμη και από τον ίδιο τον Βασίλειο. Η παράξενη προώθηση του Βασιλείου ως συν-αυτοκράτορα (Μάιος 867) δανείζει κάποια υποστήριξη στην πιθανότητα, ότι τουλάχιστον ο Λέων ήταν πραγματικά νόθος γιος του Μιχαήλ Γ΄. Η καταγωγή των νεότερων παιδιών της Ευδοκίας δεν αποτελεί αντικείμενο της διαφοράς, αφού ο Μιχαήλ Γ΄ δολοφονήθηκε το Σεπτέμβριο του 867. Για μια δεκαετία ενώ βασίλευε ο Βασίλειος, η Ευδοκία ενεπλάκη με άλλον άνδρα, τον οποίο ο αυτοκράτορας διέταξε να καρεί μοναχός. Το 882, επέλεξε τη Θεοφανώ ως σύζυγο για το γιο της Λέοντα και πέθανε λίγο αργότερα.
Πηγές
Κατηγορία:Σύζυγοι Βυζαντινών Αυτοκρατόρων Κατηγορία:Βυζαντινοί του 9ου αιώνα
Νέσσο (Ιταλία)
Το Νέσσο (ιταλικά: Nesso) είναι ιταλικός δήμος στην Επαρχία του Κόμο, στην περιφέρεια της Λομβαρδίας.
Παραπομπές
Κατηγορία:Δήμοι της Επαρχίας του Κόμο
Νοβεντράτε
Παραπομπές
Κατηγορία:Δήμοι της Επαρχίας του Κόμο
Κόμμα των Ενωμένων Συνταξιούχων της Σερβίας
Το Κόμμα των Ενωμένων Συνταξιούχων της Σερβίας ( Партија уједињених пензионера Србије, ПУПС   / Partija ujedinjenih penzionera Srbije, σύντμηση:ΚΕΣΣ) είναι ένα κεντροαριστερό πολιτικό κόμμα στη Σερβία. Η έδρα του είναι στο Βελιγράδι και αρχηγός του κόμματος είναι ο Μίλαν Κρικομπάμπιτς.
Ιστορία
Ιδρύθηκε στις 10 Μαΐου 2005 από τον Γιόβαν Κρικομπάμπιτς. Το 2007 συμμετείχε για πρώτη φορά σε βουλευτικές εκλογές, με σύμμαχο το Σοσιαλδημοκρατικό Κόμμα, αλλά δεν κέρδισε καμία έδρα στην Εθνοσυνέλευση. Στις βουλευτικές εκλογές του 2008 η συμμαχία του ΚΕΣΣ με το Σοσιαλιστικό Κόμμα της Σερβίας και το Ενωμένη Σερβίακέρδισε 20 έδρες, από τις οποίες οι 5 ήταν του ΚΕΣΣ. Στις εκλογές του 2014 η ίδια συμμαχία κέρδισε 44 έδρες, από τις οποίες οι 12 ήταν του ΚΕΣΣ.
Στις 28 Ιουνίου 2014 ο Μίλαν Κρικομπάμπιτς έγινε αρχηγός του κόμματος, μετά το θάνατο του πατέρα του, Γιόβαν.
Παραπομπές
Κατηγορία:Πολιτικά κόμματα της Σερβίας
Ολτζάτε Κομάσκο
Το Ολτζάτε Κομάσκο (ιταλικά: Olgiate Comasco) είναι ιταλικός δήμος στην Επαρχία του Κόμο, στην περιφέρεια της Λομβαρδίας.
Παραπομπές
Κατηγορία:Δήμοι της Επαρχίας του Κόμο
Ολτρόνα ντι Σαν Μαμέττε
Παραπομπές
Κατηγορία:Δήμοι της Επαρχίας του Κόμο
Ομοσπονδία Ποδοσφαίρου Κόστα Ρίκα
thumb|150px|Λογότυπο έως το 2016 Η Ομοσπονδία Ποδοσφαίρου Κόστα Ρίκα (ισπανικά: Federación Costarricense de Fútbol, FEDEFUTBOL) είναι το ανώτατο διοικητικό όργανο όσον αφορά το άθλημα του ποδοσφαίρου στην Κόστα Ρίκα. Ιδρύθηκε στις 13 Ιουνίου του 1921 ενώ το 1927 έγινε μέλος της FIFA, καθώς και το 1961 της CONCACAF.
Είναι υπεύθυνη για την οργάνωση και λειτουργία των εθνικών ομάδων ανδρών, γυναικών και νέων, όπως και των ερασιτεχνικών πρωταθλημάτων της Κόστα Ρίκα. Τα επαγγελματικά πρωταθλήματα της χώρας διοργανόνωνται από την Ένωση Ποδοσφαιρικών Σωματείων της Πριμέρα Ντιβισιόν (UNAFUT) υπό την εποπτεία της Ομοσπονδίας Ποδοσφαίρου Κόστα Ρίκα.
Ιστορία
Κατά το έτος 1921, δημιουργήθηκε η Εθνική Ένωση Ποδοσφαίρου (Liga Nacional de Fútbol) από τα σωματεία Αλαχουελένσε, Καρταχινές, Ερεδιάνο, Λα Λιμπερτάδ, Εσπανιόλα ντε Σαν Χοσέ, Λα Ουνιόν ντε Τρες Ρίος και Λιμονένσε, οι οποίες σχημάτισαν την Πριμέρα Ντιβισιόν.
Το 1931, η Ένωση οργανώθηκε συγκεντρωτικά και μετονομάστηκε σε Ομοσπονδία Αθλητισμού Κόστα Ρίκα (Federación Deportiva de Costa Rica), ενώ αργότερα μετονομάστηκε σε Εθνική Ομοσπονδία Ποδοσφαίρου (Federación Nacional de Fútbol) και στη δεκαετία του 1970 πήρε την τελική της ονομασία σε Ομοσπονδία Ποδοσφαίρου Κόστα Ρίκα (Federación Costarricense de Fútbol, FEDEFUTBOL).
Εξωτερικοί σύνδεσμοι
Κατηγορία:Ποδόσφαιρο στην Κόστα Ρίκα Κατηγορία:Ομοσπονδίες μέλη της CONCACAF
Φροδίσια
Η Φροδίσια ή Βροΐσια είναι εγκαταλελειμμένο χωριό της επαρχίας Λευκωσίας στην Κύπρο.
Πληθυσμός
Ο πίνακας που ακολουθεί παρουσιάζει τον πληθυσμό του χωριού όπως καταγράφηκε στις απογραφές πληθυσμού που έγιναν στην Κύπρο.
Πηγές
Κατηγορία:Κοινότητες της Επαρχίας Λευκωσίας
Πανελλήνιο Πρωτάθλημα Ελληνορωμαϊκής Πάλης 1956
Πρωταθλήτρια ομάδα αναδείχθηκε ο Πανελλήνιος Γ.Σ. με 29 βαθμούς. Τέσσερις σύλλογοι κέρδισαν μετάλλια. Την πρώτη θέση κατέκτησε ο Πανελλήνιος Γ.Σ. με 7 χρυσά, 3 ασημένια και 3 χάλκινα μετάλλια. Τη δεύτερη θέση κατέλαβε η Ένωση Ερασιτεχνών με 1 χρυσό και 1 ασημένιο μετάλλιο και την τρίτη ο ΒΑΟ με 2 ασημένια και 3 χάλκινα μετάλλια.
Κάτοχοι μεταλλίων
1954 | 1955 | 1956 | 1957 | 1958
Πίνακας μεταλλίων
Πηγή:
Βαθμολογία
Πηγή:
Σύλλογοι και αθλητές που μετείχαν
Οι αθλητές που μετείχαν ανά σύλλογο: • 2 Οι αθλητές που μετείχαν ανά αγώνισμα: • 2
Παραπομπές
Κατηγορία:Αθλητικά γεγονότα του 1956 Κατηγορία:Πανελλήνιο Πρωτάθλημα Ελληνορωμαϊκής Πάλης Κατηγορία:Διοργανώσεις ελληνορωμαϊκής πάλης στην Αθήνα
Ερνάνι Αζεβέντο Ζούνιορ
Ο Ερνάνι Αζεβέντο Ζούνιορ (Πορτογαλική γλώσσα: Hernani Azevedo Júnior), γεννημένος στις 27 Μαρτίου 1994, γνωστός ως Ερνάνι, είναι Βραζιλιάνος μέσος που αγωνίζεται στη Ζενίτ Αγίας Πετρούπολης.
Καριέρα σε συλλόγους
Γεννήθηκε στο Σάο Γκονθάλο ντο Σαπουκάι, στο Μίνας Γκεράις. Αποφοίτησε από τις ακαδημίες της Ατλέτικο Παραναένσε. Έκανε το ντεμπούτο του στις ανδρικές ομάδες στο Πρωτάθλημα Παραναένσε 2013.
Στις 22 Αυγούστου 2013 δόθηκε ως δανεικός στη Ζοϊνβίλε (ομάδα της Β' Κατηγορίας) μέχρι τον Δεκέμβριο. Έκανε το επαγγελματικό του ντεμπούτο στις 3 Σεπτεμβρίου, ως αλλαγή στο δεύτερο ημίχρονο στον αγώνα με τη Σεαρά Σπόρτιγνκ Κλαμπ που έληξε ισόπαλος με σκορ 1–1.
Επέστρεψε στην Ατλέτικο τον Ιανουάριο του 2014 και έκανε το ντεμπούτο του στο πρωτάθλημα Βραζιλίας στις 10 Σεπτεμβρίου, αντικαθιστώντας τον Μάρκος Γκιλέρμε στον αγώνα απέναντι στην Γκρέμιο που έληξε με ήττα της Ατλέτικο με σκορ 1–0. Τέσσερις μέρες αργότερα ξεκίνησε για πρώτη φορά ως βασικός, στον αγώνα με τη Βιτόρια που έληξε με σκορ 2–0 υπέρ της Ατλέτικο.
Ζενίτ Αγίας Πετρούπολης
Στις 16 Δεκεμβρίου 2016 υπέγραψε πενταετής συμφωνία με τον ρωσικό σύλλογο Ζενίτ Αγίας Πετρούπολης.
Εξωτερικοί σύνδεσμοι
κατηγορία:Βραζιλιάνοι ποδοσφαιριστές Κατηγορία:Μέσοι ποδοσφαιριστές Κατηγορία:Ποδοσφαιριστές Εθνικής Βραζιλίας Κ17 Κατηγορία:Ποδοσφαιριστές Καμπεονάτο Μπραζιλέιρο Σέριε Α Κατηγορία:Ποδοσφαιριστές Καμπεονάτο Μπραζιλέιρο Σέριε Β Κατηγορία:Ποδοσφαιριστές Ατλέτικο Παραναένσε Κατηγορία:Ποδοσφαιριστές Ζοϊνβίλε Εσπόρτε Κλούμπε Κατηγορία:Ποδοσφαιριστές Ζενίτ Αγίας Πετρούπολης Κατηγορία:Ποδοσφαιριστές Πρέμιερ Λιγκ Ρωσίας Κατηγορία:Ποδοσφαιριστές ΑΣ Σαιντ-Ετιέν Κατηγορία:Ποδοσφαιριστές Λιγκ 1
Αλέσσιο Ρομανιόλι
Ο Αλέσιο Ρομανιόλι (Alessio Romagnoli, 12 Ιανουαρίου 1995) είναι Ιταλός ποδοσφαιριστής που αγωνίζεται στη Λάτσιο και στην Εθνική Ιταλίας στη θέση του αμυντικού.
Σε συλλόγους
Η καριέρα του ξεκίνησε το 2012 από τη Ρόμα και τη σεζόν 2014-2015 παραχωρήθηκε δανεικός στη Σαμπντόρια. Από το καλοκαίρι του 2015 είναι παίκτης της Μίλαν, με την οποία έχει κατακτήσει ένα Σούπερ Καπ Ιταλίας. Από τον Αύγουστο του 2018 ήταν ο αρχηγός της ομάδας. Ως αρχηγός της Μίλαν, κατέκτησε το πρωτάθλημα Ιταλίας την σεζόν 2021-22. Τον Ιούλιο του 2022 πήρε μεταγραφή στην ομάδα της Λάτσιο, υπογράφοντας συμβόλαιο πενταετούς διάρκειας.
Στην εθνική ομάδα
Ο Ρομανιόλι αγωνίστηκε από το 2011 ως το 2016 σε όλες τις ομάδες νέων της Ιταλίας. Το 2016 κλήθηκε για πρώτη φορά στην εθνική ομάδα των ανδρών και έκανε το ντεμπούτο του το 2018, στα προκριματικά του Μουντιάλ 2018 στον αγώνα με αντίπαλο την Ισπανία.
Παραπομπές
Κατηγορία:Ιταλοί ποδοσφαιριστές Κατηγορία:Ποδοσφαιριστές Εθνικής Ιταλίας Κατηγορία:Ποδοσφαιριστές ΑΚ Μίλαν Κατηγορία:Ποδοσφαιριστές Σέριε Α Κατηγορία:Ποδοσφαιριστές Ρόμα Κατηγορία:Αμυντικοί ποδοσφαιριστές Κατηγορία:Ποδοσφαιριστές Εθνικής Ιταλίας Κ21 Κατηγορία:Ποδοσφαιριστές ΟΚ Σαμπντόρια
Ατμοσφαιρικό παράθυρο
μικρογραφία| Οι ζώνες απορρόφησης της [[Ατμόσφαιρα της Γης|ατμόσφαιρας της Γης (γκρι χρώμα) οριοθετούν τα ατμοσφαιρικά παράθυρά της (μεσαίο πλαίσιο). Η επίδραση που αυτά έχουν τόσο στην καθοδική ηλιακή ακτινοβολία όσο και στην εξερχόμενη θερμική ακτινοβολία που εκπέμπεται κοντά στην επιφάνεια της Γης φαίνεται στο επάνω πλαίσιο. Τα μεμονωμένα φάσματα απορρόφησης των κύριων αερίων του θερμοκηπίου και η σκέδαση Ρέιλι παρουσιάζονται στο κάτω πλαίσιο. ]] Το ατμοσφαιρικό παράθυρο είναι ένα εύρος μηκών κύματος ή, αναλογικά, συχνοτήτων του ηλεκτρομαγνητικού φάσματος που μπορούν να διαπεράσουν την ατμόσφαιρα της Γης. Το οπτικό παράθυρο, το παράθυρο υπέρυθρης ακτινοβολίας και το ραδιοπαράθυρο είναι τα τρία κύρια ατμοσφαιρικά παράθυρα. Καθώς η εισερχόμενη στην ατμόσφαιρα ηλεκτρομαγνητική ενέργεια του Ηλίου και η εκλυόμενη από τη γήινη επιφάνεια με κατεύθυνση προς το διάστημα θερμική ακτινοβολία διέρχονται από τα ατμοσφαιρικά παράθυρα, αυτά καθορίζουν σε μεγάλο βαθμό το ενεργειακό ισοζύγιο της Γης. Περαιτέρω, επιστημονικοί κλάδοι όπως η παρατηρησιακή αστροφυσική και τεχνολογικές εφαρμογές όπως η τηλεπισκόπηση και οι τηλεπικοινωνίες είναι άρρηκτα συνδεδεμένα με τα ατμοσφαιρικά παράθυρα.
Πέριτσα Ογκνιένοβιτς
Ο Πέριτσα Ογκνιένοβιτς (σερβικά: Перица Огњеновић, 24 Φεβρουαρίου 1977) είναι Σέρβος προπονητής και πρώην διεθνής ποδοσφαιριστής που αγωνιζόταν κυρίως ως πλάγιος επιθετικός. Αναγνωρισμένος ως παίκτης με πολλές προοπτικές στο ξεκίνημα της καριέρας του , μεταγράφηκε το 1999 από τον Ερυθρό Αστέρα στη Ρεάλ Μαδρίτης, χωρίς ωστόσο να καθιερωθεί στον ισπανικό σύλλογο. Έκτοτε αγωνίστηκε σε διάφορες ομάδες μικρότερου βεληνεκούς μέχρι και την απόσυρσή του από την ενεργό δράση. Επιπλέον, υπήρξε μέλος της Εθνικής Γιουγκοσλαβίας που συμμετείχε στο Παγκόσμιο Κύπελλο Ποδοσφαίρου του 1998.
Πρώτα βήματα
Ο Ογκνιένοβιτς γεννήθηκε στις 24 Φεβρουαρίου του 1977 στη Σμεντέρεφσκα Παλάνκα της Σερβίας (εκείνη την εποχή η γενέτειρά του αποτελούσε έδαφος της ΣΟΔ Γιουγκοσλαβίας) και ξεκίνησε την καριέρα του από τη Μλάντοστ (ομάδα της τρίτης κατηγορίας ) στην οποία παρέμεινε μέχρι το 1994. Οι εμφανίσεις του με τη Μλάντοστ προκάλεσαν το ενδιαφέρον τόσο της Παρτιζάν όσο και του Ερυθρού Αστέρα, επιλέγοντας εν τέλει να συνεχίσει στον δεύτερο. Στην ομάδα του Βελιγραδίου παρέμεινε μέχρι τον Ιανουάριο του 1999 αγωνιζόμενος σε 78 αγώνες πρωταθλήματος και πετυχαίνοντας 19 τέρματα. Παραγωγικότερη σεζόν του στο πλαίσιο του πρωταθλήματος ήταν η δεύτερη (1995/96) όταν σημείωσε 7 γκολ σε 33 αναμετρήσεις, ενώ στο πρώτο μισό της περιόδου 1998/99 σημείωσε τρία τέρματα στο πρωτάθλημα, δύο στο κύπελλο και έξι στο Κύπελλο ΟΥΕΦΑ.
Ατμοσφαιρικό παράθυρο
Ρόλος στο ενεργειακό ισοζύγιο της Γης
Τα ατμοσφαιρικά παράθυρα, ειδικά το οπτικό και των υπερύθρων, καθορίζουν την κατανομή των ενεργειακών ροών και των θερμοκρασιών στο ενεργειακό ισοζύγιο της Γης. Εξαρτώνται από τη νεφοκάλυψη, τους ατμοσφαιρικούς υδρατμούς, τη συγκέντρωση των αερίων του θερμοκηπίου και άλλων συστατικών της γήινης ατμόσφαιρας.
Πέριτσα Ογκνιένοβιτς
Πρώτα βήματα
Με τον Ερυθρό Αστέρα κατέκτησε ένα πρωτάθλημα Γιουγκοσλαβίας (1995) και τρία συνεχόμενα κύπελλα (από το 1995 έως το 1997). Επιπλέον, μνημονεύεται για τα δύο τέρματα που πέτυχε τον Σεπτέμβριο του 1997 στο ντέρμπι πρωταθλήματος κόντρα στην Παρτιζάν Βελιγραδίου, όπου η ομάδα του επικράτησε με 2-0.
Ατμοσφαιρικό παράθυρο
Ρόλος στο ενεργειακό ισοζύγιο της Γης
Από τον μέσο όρο των 340 βατ ανά τετραγωνικό μέτρο (W/m2) ηλιακής ακτινοβολίας που μετριέται στα μέγιστα ύψη της γήινης ατμόσφαιρας, περίπου τα 200 W/m2 φτάνουν στην επιφάνεια του πλανήτη, διερχόμενα μέσω των ατμοσφαιρικών παραθύρων, κυρίως μέσα από το οπτικό και το υπέρυθρων. Περαιτέρω, ανάλογα με την πλανητική νεφοκάλυψη, περίπου 80-100 W/m 2 εξέρχονται στο διάστημα μέσω του παραθύρου υπερύθρων. Περίπου το μισό αυτής της εκπεμπόμενης ακτινοβολίας προέρχεται από τη γήινη επιφάνεια, με το μεγαλύτερο μέρος του υπόλοιπου να εκπέμπεται από τις χαμηλότερες περιοχές της ατμόσφαιρας. Αντίστοιχα, μέσω του παραθύρου υπερύθρων κατευθύνεται προς τη γήινη επιφάνεια ένα τμήμα της θερμικής ακτινοβολίας που εκπέμπεται στις ψυχρότερες ανώτερες περιοχές της ατμόσφαιρας.
Πέριτσα Ογκνιένοβιτς
Ρεάλ Μαδρίτης
Τον Ιανουάριο του 1999 υπέγραψε στη Ρεάλ Μαδρίτης, στην οποία έμεινε μέχρι την ολοκλήρωση της σεζόν 2000/01. Την πρώτη του χρονιά είχε ελάχιστο χρόνο συμμετοχής κάνοντας το ντεμπούτο του στο πρωτάθλημα ως αλλαγή την τελευταία αγωνιστική. Τη σεζόν 1999/2000 μέτρησε 11 συμμετοχές στην Πριμέρα Ντιβισιόν,  δύο στο Τσάμπιονς Λιγκ και πέντε στο Κύπελλο Ισπανίας, όπου σημείωσε και το μοναδικό του τέρμα με τη φανέλα της Ρεάλ σε νικηφόρα αναμέτρηση κόντρα στη Ρεάλ Σαραγόσα για τη φάση των «16» της διοργάνωσης. Επιπλέον πανηγύρισε την κατάκτηση του Τσάμπιονς Λιγκ. Την επόμενη αγωνιστική περίοδο ήταν εκτός πλάνων της τεχνικής ηγεσίας και ως εκ τούτου έμεινε ανενεργός, ενώ τον Ιούνιο του 2001 αποχώρησε και επίσημα. Κατά το πέρασμά του από τους Μαδριλένους, ο Ογκνιένοβιτς δεν μπόρεσε να προσφέρει τα αναμενόμενα. Επιπλέον, κατά καιρούς συγκαταλέγεται μεταξύ των πιο αποτυχημένων μεταγραφών στην ιστορία του συλλόγου.
Ατμοσφαιρικό παράθυρο
Ρόλος στο ενεργειακό ισοζύγιο της Γης
Η έννοια του «παραθύρου» είναι χρήσιμη για τη σκιαγράφηση των ποιοτικών χαρακτηριστικών της ατμοσφαιρικής ενεργειακής ανταλλαγής. Ωστόσο, για μια αυστηρή ποσοτική ανάλυση των συναφών φαινομένων απαιτείται ο προσδιορισμός των συντελεστών απορρόφησης, εκπομπής και σκέδασης του ατμοσφαιρικού μέσου.
Πέριτσα Ογκνιένοβιτς
Μετέπειτα καριέρα
Στις αρχές του 2002 εντάχθηκε στην Κάιζερσλαουτερν, στην οποία παρέμεινε μέχρι την ολοκλήρωση της σεζόν, μετρώντας δύο συμμετοχές για τη Μπούντεσλιγκα και άλλη μια για το Κύπελλο. Τα επόμενα χρόνια ο Σέρβος επιθετικός είχε σύντομα περάσματα με ελάχιστες συμμετοχές από την κινεζική Νταλιάν Σίντε, τη Ντιναμό Κιέβου, την Ανζέ (με την οποία αγωνίστηκε στη δεύτερη κατηγορία της Γαλλίας) και τη μαλαισιανή Σελανγκόρ (με την οποία συμμετείχε στο εγχώριο κύπελλο προκειμένου να βρει αγωνιστικό ρυθμό).
Ατμοσφαιρικό παράθυρο
Στην αστρονομία
Μέχρι τη δεκαετία του 1940, οι αστρονόμοι χρησιμοποιούσαν οπτικά τηλεσκόπια για την παρατήρηση μακρινών αστρονομικών αντικειμένων των οποίων η ακτινοβολία έφτανε στην επιφάνεια της Γης μέσω του οπτικού παραθύρου. Περαιτέρω, τα ραδιοτηλεσκόπια, βασικά όργανα της ραδιοαστρονομίας, η οποία εξεπέκτεινε τα όρια της παρατηρησιακής αστροφυσικής, ανιχνεύουν σήματα που διέρχονται μέσω του ραδιοπαραθύρου.
Πέριτσα Ογκνιένοβιτς
Μετέπειτα καριέρα
Τον Δεκέμβριο του 2006 προτάθηκε σε ελληνικές ομάδες, συμφωνώντας τελικά με τον Εργοτέλη. Το ντεμπούτο του έγινε τον Ιανουάριο του 2007 σε εκτός έδρας αναμέτρηση με τον Ιωνικό και συνδυάστηκε με επίτευξη τέρματος από τον ίδιο, καθώς και με νίκη της κρητικής ομάδας με 3-1. Η σεζόν ολοκληρώθηκε με τον Ογκνιένοβιτς να αγωνίζεται σε συνολικά 12 παιχνίδια και να σκοράρει άλλη μια φορά, στον νικηφόρο (3-0) αγώνα της τελευταίας αγωνιστικής κόντρα στο Αιγάλεω, ενώ ο σύλλογος εκπλήρωσε τον στόχο της παραμονής στην Α΄ Εθνική. Ο Ογκνιένοβιτς παρέμεινε στον Εργοτέλη και την επόμενη αγωνιστική περίοδο, παίρνοντας χρόνο συμμετοχής σε 14 παιχνίδια και πετυχαίνοντας ένα γκολ, τον Δεκέμβριο του 2007 στην εντός έδρας ήττα της ομάδας του από την ΑΕΚ. Μετά την αποχώρησή του από το Ηράκλειο έμεινε για μερικούς μήνες εκτός αγωνιστικής δράσης και τον Ιανουάριο του 2009 εντάχθηκε στην Καλλιθέα, με την οποία αγωνίστηκε στο πρωτάθλημα της Β΄ Εθνικής, πετυχαίνοντας ένα τέρμα (στο 3-2 επί του Απόλλωνα Καλαμαριάς ) σε 9 συμμετοχές. Έπειτα, επέστρεψε στην πατρίδα του για λογαριασμό της Γιαγκόντινα, στην οποία ολοκλήρωσε την καριέρα του το 2011, μετρώντας 43 παρουσίες και 3 γκολ στο Πρωτάθλημα Σερβίας.
Ατμοσφαιρικό παράθυρο
Στις τηλεπικοινωνίες
Οι τηλεπικοινωνιακοί δορυφόροι εξαρτώνται σε μεγάλο βαθμό από τα ατμοσφαιρικά παράθυρα για τη μετάδοση και λήψη σημάτων, καθώς οι ζεύξεις δορυφόρου-εδάφους βρίσκονται σε συχνότητες που εμπίπτουν στο φασματικό εύρος των ατμοσφαιρικών παραθύρων. Αντιθέτως, τα ραδιόφωνα βραχέων κυμάτων χρησιμοποιούν ραδιοκύματα τα οποία ανακλώνται από την ατμόσφαιρα προς την επιφάνεια της Γης χωρίς να διαφεύγουν στο διάστημα μέσω του ραδιοπαραθύρου.
Πέριτσα Ογκνιένοβιτς
Εθνική Γιουγκοσλαβίας
Ο Ογκνιένοβιτς πραγματοποίησε την παρθενική του εμφάνιση με την Εθνική Γιουγκοσλαβίας τον Νοέμβριο του 1995, σε νικηφόρα εκτός έδρας φιλική αναμέτρηση με το Ελ Σαλβαδόρ, περνώντας στον αγωνιστικό χώρο ως αλλαγή στη θέση του Ζόραν Μίρκοβιτς. Το 1998 συμπεριλήφθηκε στην αποστολή της Γιουγκοσλαβίας για το Παγκόσμιο Κύπελλο Ποδοσφαίρου της Γαλλίας, όπου αγωνίστηκε και στις τρεις αναμετρήσεις της φάσης των Ομίλων με Ιράν, Γερμανία και ΗΠΑ, ενώ έμεινε στον πάγκο κατά το νοκ-άουτ παιχνίδι κόντρα στην Ολλανδία, όπου οι Γιουγκοσλάβοι αποκλείστηκαν. Συνολικά, αγωνίστηκε 8 φορές με την Εθνική Γιουγκοσλαβίας χωρίς να σημειώσει κάποιο τέρμα.
Ατμοσφαιρικό παράθυρο
Στην τηλεπισκόπηση
Τόσο η ενεργητική —εκπομπή σήματος από δορυφόρο ή αεροσκάφος, ανίχνευση ανάκλασής του από αισθητήρα— όσο και η παθητική —ανίχνευση ανάκλασης του ηλιακού φωτός— τηλεπισκόπηση λειτουργούν με εύρη μήκους κύματος που εμπεριέχονται στα ατμοσφαιρικά παράθυρα.
Παραπομπές
Κατηγορία:Ηλεκτρομαγνητικό φάσμα Κατηγορία:Ατμόσφαιρα
Πέριτσα Ογκνιένοβιτς
Τίτλοι
Ερυθρός Αστέρας
Ρεάλ Μαδρίτης
Ντιναμό Κιέβου
Προπονητική καριέρα
Μερικά χρόνια μετά την αποχώρησή του από την ενεργό δράση, ο Ογκνιένοβιτς ανέλαβε θέση προπονητή στα τμήματα υποδομής του Ερυθρού Αστέρα. Τον Φεβρουάριο του 2017 τοποθετήθηκε προπονητής στην Εθνική Παίδων της Σερβίας και αργότερα ανέλαβε την Εθνική Νέων, από την οποία απομακρύνθηκε τον Αύγουστο του 2018. Τον Μάρτιο του 2020 ανέλαβε την τεχνική ηγεσία της βοσνιακής Zvijezda 09.
Εξωτερικοί σύνδεσμοι
Κατηγορία:Σέρβοι ποδοσφαιριστές Κατηγορία:Γιουγκοσλάβοι ποδοσφαιριστές Κατηγορία:Ποδοσφαιριστές Ερυθρού Αστέρα Κατηγορία:Ποδοσφαιριστές ΦΚ Γιαγκόντινα Κατηγορία:Ποδοσφαιριστές Ρεάλ Μαδρίτης Κατηγορία:Ποδοσφαιριστές 1. ΦΚ Καϊζερσλάουτερν Κατηγορία:Ποδοσφαιριστές Ανζέ ΣΚΟ Κατηγορία:Ποδοσφαιριστές Νταλιάν Σιντέ ΦΚ Κατηγορία:Ποδοσφαιριστές ΦΚ Ντιναμό Κιέβου Κατηγορία:Ποδοσφαιριστές Εργοτέλη Κατηγορία:Ποδοσφαιριστές Γ.Σ. Καλλιθέας Κατηγορία:Ποδοσφαιριστές Πριμέρα Ντιβιζιόν Κατηγορία:Ποδοσφαιριστές Λιγκ 2 Κατηγορία:Ξένοι ποδοσφαιριστές στην Ισπανία Κατηγορία:Ξένοι ποδοσφαιριστές στην Ελλάδα Κατηγορία:Παίκτες νικητές ΟΥΕΦΑ Τσάμπιονς Λιγκ Κατηγορία:Ποδοσφαιριστές Παγκοσμίου Κυπέλλου 1998 Κατηγορία:Σέρβοι προπονητές ποδοσφαίρου Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Σούπερ Λιγκ 2 Ελλάδας Κατηγορία:Επιθετικοί ποδοσφαιριστές Κατηγορία:Ποδοσφαιριστές Σουπερλίγκα Σερβίας Κατηγορία:Ποδοσφαιριστές Μπούντεσλιγκα Κατηγορία:Ξένοι ποδοσφαιριστές στη Γερμανία Κατηγορία:Ποδοσφαιριστές από τη Σερβία και Μαυροβούνιο Κατηγορία:Ποδοσφαιριστές Σούπερ Λιγκ Κίνας Κατηγορία:Σέρβοι ποδοσφαιριστές στο εξωτερικό Κατηγορία:Ποδοσφαιριστές Σελανγκόρ ΦΚ
Ορσενίγκο
Το Ορσενίγκο (ιταλικά: Orsenigo) είναι ιταλικός δήμος στην Επαρχία του Κόμο, στην περιφέρεια της Λομβαρδίας.
Παραπομπές
Κατηγορία:Δήμοι της Επαρχίας του Κόμο
Πέλιο (Λομβαρδία)
Το Πέλιο (ιταλικά: Peglio) είναι ιταλικός δήμος στην Επαρχία του Κόμο, στην περιφέρεια της Λομβαρδίας.
Παραπομπές
Κατηγορία:Δήμοι της Επαρχίας του Κόμο
Κάμπος Λευκωσίας
Ο Κάμπος είναι κοινότητα της επαρχίας Λευκωσίας στην Κύπρο.
Πληθυσμός
Ο πίνακας που ακολουθεί παρουσιάζει τον πληθυσμό του χωριού όπως καταγράφηκε στις απογραφές πληθυσμού που έγιναν στην Κύπρο.
Παραπομπές
Κατηγορία:Κοινότητες της Επαρχίας Λευκωσίας
Άνω Βασιλικά Λάρισας
Τα Άνω Βασιλικά είναι οικισμός της Περιφερειακής Ενότητας Λάρισας, στην Περιφέρεια Θεσσαλίας. Διοικητικά ανήκουν στην Κοινότητα Κάτω Βασιλικών, της Δημοτικής Ενότητας Πολυδάμαντα και υπάγονται στον Δήμο Φαρσάλων.
Γεωγραφικές πληροφορίες
Τα Άνω Βασιλικά Λάρισας βρίσκονται σε υψόμετρο 243 μέτρων και έχουν πληθυσμό 134 κατοίκων, σύμφωνα με την Απογραφή του 2011. Μέχρι το 1927, ονομάζονταν Άνω Δουβλατάν.
Πηγές
Κατηγορία:Χωριά του νομού Λάρισας Κατηγορία:Δήμος Φαρσάλων
Άνω Τριπόδο Ρεθύμνης
Το Άνω Τριπόδο είναι οικισμός της Κοινότητας Μαργαριτών του Δήμου Μυλοποτάμου στην Περιφερειακή Ενότητα Ρεθύμνης της Κρήτης. Σύμφωνα με την απογραφή του 2011 έχει 68 κατοίκους. Βρίσκεται 30,5 χλμ. ανατολικά από το Ρέθυμνο, σε υψόμετρο 380 μ. Το χωριό έχει ανακηρυχθεί παραδοσιακός οικισμός.
Ιστορικά στοιχεία
Δεν είναι γνωστό από που προέρχεται το όνομα του χωριού. Ο Γιοχάννες φαν Μόιρς καταγράφει 127 αρχαίες πόλεις της Κρήτη, ανάμεσα στις οποίες βρίσκεται και η πόλη Τριπόδος (Tripodus), η οποία αποτελεί και την τελευταία εγγραφή του καταλόγου. Η εγγραφή αυτή, επισημαίνει ο Ρόμπερτ Πάσλεϊ, μπορεί να προέρχεται από λανθασμένη κατανόηση ενός χωρίου του έπους Θεογονία, από τον Ησίοδο, ο οποίος αναφέρει ότι η Δήμητρα συνευρέθει με τον Ιάσονα σε χωράφι τρεις φορές οργωμένο (..., ένα τριπόλω Κρήτης εν πίονι δήμω). Ο Στέφανος Ξανθουδίδης αναφέρει ότι μπορεί να είναι αναφορά στο τρίποδο στο οποίο καθόταν η Πυθία, καθώς ο Απόλλωνας ήταν πολιούχος της γειτονικής αρχαίας Ελεύθερνας. Ο Στέργιος Σπανάκης αναφέρει ότι είναι πιο πιθανό να προέρχεται από το επώνυμο Τριπόδος ή Τριποδάκης, και άρα η σωστή γραφή είναι Τριπόδω.
Το χωριό δεν αναφέρεται στις βενετικές απογραφές. Η παλαιότερη μνεία στο χωριό γίνεται στο έργο Κρητικά του Μιχαήλ Χουρμούζη, το 1842, όπου αναφέρονται δύο οικισμοί, Τριπόδος και Κάτω Τριπόδος. Το 1881 ανήκε στον δήμο Μαργαριτών και σύμφωνα με την απογραφή είχε 230 χριστιανούς κατοίκους και το Κάτω Τριπόδω είχε 50 κατοίκους. Στην απογραφή του 1900 είχε 176 κατοίκους και το Κάτω Τριπόδων 36 κατοίκους. Το 1920 το Άνω Τριπόδο ήταν έδρα ομώνυμης κοινότητας. Το 1925 το Άνω και Κάτω Τριπόδο προσαρτήθηκαν στην κοινότητα Πρινέ μέχρι το 1934, οπότε και προσαρτήθηκαν στην κοινότητα Μαργαριτών. Το Κάτω Τριπόδο αναφέρεται ως ξεχωριστός οικισμός για τελευταία φορά στην απογραφή του 1940. Με την Καποδιστριακή διοικητική διαίρεση το 1997, το Άνω Τριπόδο εντάχθηκε στον δήμο Γεροποτάμου.
Απογραφές πληθυσμού
Αναλυτικά η δημογραφική πορεία του χωριού σύμφωνα με τις απογραφές:
Αξιοθέατα
thumb|200px|Το συγκρότημα Νικολακάκη στο Κάτω Τριπόδο. Στο Τριπόδο λειτουργούν δύο ναοί, οι Κοίμηση της Θεοτόκου και Αγία Παρασκευή. Ο ναός της Αγίας Παρασκευής είναι τοιχογραφημένος, με τις τοιχογραφίες να έχουν χρονολογηθεί από τον Ιωάννη Σπαθαράκη στα μέσα του 14ου αιώνα. Ανάμεσα στις τοιχογραφίες ξεχωρίζει η παράσταση ενός βοσκού με ιδιόρρυθμο καπέλο να παίζει αυλό, από την παράσταση της Γέννησης του Χριστού.
Στο Κάτω Τριπόδο σώζεται το κτιριακό συγκρότημα ιδιοκτησίας Γεωργίου Νικολακάκη, το οποίο έχει χαρακτηριστεί ως ιστορικό διατηρητέο μνημείο που χρειάζεται ειδική κρατική προστασία μαζί με τον περιβάλλοντα χώρο του, γιατί αποτελεί αξιόλογο συγκρότημα που συνδυάζει αρμονικά στοιχεία τοπικής λαϊκής αρχιτεκτονικής με νεοκλασική επίδραση στη μορφολογία των επιμέρους στοιχείων.
Παραπομπές
Κατηγορία:Χωριά του νομού Ρεθύμνης Κατηγορία:Δήμος Μυλοπόταμου
Πιανέλλο ντελ Λάριο
Το Πιανέλλο ντελ Λάριο (ιταλικά: Pianello del Lario) είναι ιταλικός δήμος στην Επαρχία του Κόμο, στην περιφέρεια της Λομβαρδίας.
Παραπομπές
Κατηγορία:Δήμοι της Επαρχίας του Κόμο
Πίγκρα
Η Πίγκρα (ιταλικά: Pigra) είναι ιταλικός δήμος στην Επαρχία του Κόμο, στην περιφέρεια της Λομβαρδίας.
Παραπομπές
Κατηγορία:Δήμοι της Επαρχίας του Κόμο
Βαρβάρα Σαχακιάν
Η Βαρβάρα Σαχακιάν (Վարվարա Սահակյան) (πέθανε το 1934) ήταν Αρμένια πολιτικός. Το 1919 εξελέγη βουλευτής και έγινε μία από τις τρεις πρώτες γυναίκες βουλευτές της χώρας.
Βιογραφία
Η Βαρβάρα Σαχακιάν είχε μια μεγάλη απώλεια εκείνη την περίοδο. Ο γιος της Βιγκέν (Vigen) πέθανε λόγω έλλειψης των απαραίτητων φαρμάκων. Ακολούθησε η σοβιετοποίηση της Αρμενίας.